b'\n_START_ARTICLE_\nSundet (Eidsvoll)\n_START_PARAGRAPH_\nSundet er en tidligere g\xc3\xa5rd i Eidsvoll kommune i Akershus. G\xc3\xa5rden ligger ved Vorma og har matrikkelnummer 16. G\xc3\xa5rden ble ryddet i gammelnorsk tid. og ble skilt ut fra Vilberg da Sundet ble fast ferjested. I dag er Sundet kommunesenter for Eidsvoll kommune._NEWLINE_P\xc3\xa5 den andre siden av den gamle Sundbrua over Vorma, ligger Eidsvoll jernbanestasjon, Gamle Eidsvoll stasjon og ogs\xc3\xa5 brygga der hjuldamperen Skibladner har sitt s\xc3\xb8rligste anl\xc3\xb8pspunkt. Den nye brua g\xc3\xa5r idag noen hundre meter lenger s\xc3\xb8r, omtrent der Andelva fra Hurdalsj\xc3\xb8en har sitt utl\xc3\xb8p i Vorma.'